স্টাফ রিপোর্টার ॥ লাখাই উপজেলা নির্বাহী কর্মকর্তা মোহাম্মদ শওকত আলীর বিরুদ্ধে স্বেচ্ছাচারিতা ও দুর্নীতির অভিযোগ এনেছেন ওই উপজেলার ৬ ইউনিয়নের চেয়ারম্যানগণ। গতকাল ৬জন চেয়ারম্যান স্বাক্ষরিত অভিযোগপত্রটি জেলা প্রশাসকের নিকট জমা দেয়া হয়। অভিযোগে স্বাক্ষরকারী চেয়ারমানগণ হলেন-লাখাই ইউনিয়নের চেয়ারম্যান মোঃ সিরাজুল ইসলাম, মোড়াকরি ইউনিয়নের চেয়ারম্যান মজিবুর রহমান, মুড়িয়াউক ইউনিয়নের চেয়ারম্যান নুরুজ্জামান মোল্লা, বামৈ ইউনিয়নের চেয়ারম্যান মাহফুজুল আলম, করাব ইউনিয়নের চেয়ারম্যান আব্দুল হাই ও বুল্লা ইউনিয়নের চেয়ারম্যান শেখ মুক্তার হোসেন বেনু। অভিযোগে বলা হয়, প্রধানমন্ত্রীর আশ্রায়ন প্রকল্পের জমি আছে ঘর নেই। লাভবানের আশায় ৫টি ইউনিয়নে ঘর নির্মাণ কাজ ইউএনও করিয়েছেন। টিউবওয়েল বিতরণেও অনিয়ম করা হয়েছে। এলজিএসপি-২ এর আওতায় ২০১৫-১৬ অর্থবছরের বরাদ্ধ থেকে ট্রেনিং বাবৎ প্রতিটি ইউনিয়ন থেকে ৩০ হাজা টাকা দেয়ার জন্য চাপ ...